දැනට ශ්‍රී ලංකාවේ නොකඩවා දිනපතා පළවන සිංහල පුවත්පතක්වන දිනමිණ පුවත්පත ආරම්භ වීම හා එය ගොඩනැගුණු ආකාරය පිළිබඳ පැරණි පොත් පත් හා පුවත්පත්වල පළවූ ලිපි වලින් උපුටාගත් කොටස් කිහිපයක් පහත දැක්වේ.සිංහල මහජනයා වෙත නිසිලෙස දිනපතා සිංහල ප්‍රවෘත්ති පත්‍රයක් නොමැතිව තිබූ පාඩුව පිරිමසනු සඳහා ආරම්භ කළ දිනමිණ පත්‍රයේ ආදි කර්තෘ වූ එච්.ඇස්. පෙරේරා මහතා සිංහල ඉංග්‍රීසි භාෂා දෙකම මනාලෙස ව්‍යක්තව ලියන්නට කියන්නට උගත් කෙනෙකි.